นายกรัฐมนตรี ชี้แจงรัฐบาลบริหารจัดการสถานการณ์โควิด-19 และการแก้ปัญหาปากท้องของประชาชนดำเนินการอย่างเต็มที่
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ชี้แจงการอภิปรายไม่ไว้วางใจของฝ่ายค้านในช่วงบ่ายที่มีการอภิปรายถึงการจัดซื้อวัคซีนโควิด-19 โดยยืนยันว่า การบริหารจัดการสถานการณ์โควิด-19 และการแก้ปัญหาปากท้องของประชาชนรัฐบาลทราบดี และประเทศไทยทำได้ดีกว่าหลายประเทศ โดยชื่นชมทุกภาคส่วนที่เสียสละส่วนตัวเพื่อส่วนรวม พร้อมระบุแม้มีวัคซีนแต่การปฏิบัติตามมาตรการป้องกันโควิด-19 ก็ยังต้องดำเนินการอยู่ พร้อมแสดงความกังวลการที่ไม่อยากให้เรื่องของวัคซีนมาเป็นประเด็นการเมือง โดยขอให้อภิปรายด้วยความระมัดระวังไม่ใช่จะคาดโทษหากวัคซีนที่สั่งจองไว้ไม่จัดส่งตามที่กำหนด เพราะเหตุผลทางการเมือง ก็จะเกิดปัญหาและผู้อภิปรายต้องรับผิดชอบ นอกจากนี้ยังยืนยันการพิจารณาจัดซื้อวัคซีนคำนึงถึงความปลอดภัยของประชาชนเป็นหลัก